section_heading: Bolesti
paragraph_text: Najčešće bolesti žučnog sustava su kamenac u žučnom mjehuru (kolelitijaza) i kamenac u žučovodu (koledokolitijaza). Ti kamenci se najvećim dijelom sastoje od kolesterola. Kada žuč postane prezasićena kolesterolom on se počinje kristalizirati stvarajući kristale koji imaju tendenciju rasta. Ovakvo stanje može nastati zbog genske sklonosti ili nepravilne prehrane. Kamenac u žuči može dugo postojati ne prouzročujući probleme. Dok su maleni kristali ne uzrokuju probleme, čak mogu proći kroz žučovod ući u tanko crijevo i putem crijeva napustiti organizam.